За време Седмог крсташког рата Луја Светог Антиохијом влада Боемунд V. Умро је 1252. године када га је наследио син Боемунд VI. Први део своје владавине провео је у рату Сен Сабас борећи се на страни Млетачке републике. У рату између Монгола и Мамелучког султаната Боемунд и краљ Киликијске Јерменије директно учествују на страни Монгола. Хетум и Боемунд учествују у монголском освајању Алепа и Дамаска 1260. године. Боемунд је награђен територијама Латакије, Даркуша, Лаодикеје и Џабале. Неприлике у Монголском царству након смрти владара довеле су до повлачења већине монголских освајача са Леванта. Мање снаге под Китбугом остале су на овој територији. Мамелуци су их поразили септембра 1260. године код Ајн Џалута.